《晚次鄂州》
明代·林鸿

孤城吹角水漫漫，近夕波摇舟次滩。峡口砧声江上度，武昌树色月中看。

南天渺渺怀人远，北斗苍苍向客寒。流落水云千万里，不知何处是长安。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。